Алсуга бүген 30 яшь тулды

	Татарстанның халык артисты Алсу Сафинага бүген 30 яшь тулды. Җырчыны без дә юбилее белән котлыйбыз! Җырчының биографиясе:	 "Татар Википедиясе" язуынча, Алсу 1983 елның 27 июнендә Бөгелмәдә туган. Әтисе Сафин Ралиф Рафил улы - "ЛУКойл" нефть компаниясенең беренче вице-президенты. Әнисе Разия Исхак кызы - архитектор.

Музыка мәктәбе тәмамлый. 1993 елдан Лондонда өлкән абыйсы гаиләсендә яшәгән. 11 җырдан торган "Алсу" дип исемләнгән беренче альбомын 1999 елда чыгарган. Ә беренче видеоклипы ("Зимний сон" - "Кышкы төш") 1999 елның 1 февралендә дөнья күрә һәм тиз арада MTV каналында да күрсәтелә.

2000 елның 13 маенда Швециядә узган «Евровидение-2000» Халыкара эстрада җырлары бәйгесендә Алсу II урын ала.

Шул ук елны аңа Татарстан Республикасының атказанган җырчысы исемен бирәләр, Бөгелмә шәһәренең "мактаулы гражданы" исемен йөртә. Белгечлеге буенча - "архитектор-дизайнер".

Хәзерге вакытта эшмәкәр Ян Абрамовта кияүдә. Ике кыз - Сафина һәм Микелланы тәрбиялиләр. 
	---	
Матбугат.ру

	№ --- | 27.06.2013	


